उर्सुला एम.बर्न सन् २०१० देखि एरोक्स कम्पनीको अध्यक्षका रूपमा कार्यरत छिन् । सन् २००९ सम्म उक्त कम्पनीको सिइओ उर्सुला अश्वेत अमेरिकी महिला हुन् । त्यसैले उनलाई ५ सय कम्पनीमध्ये व्यापारिक वृत्तमा यति उपल्लो स्तरसम्म पुग्ने प्रथम अश्वेत महिला प्रमुख बताइएको छ । फोब्र्सले उर्सुलालाई संसारका महाशक्तिशाली महिलामध्ये २२ औं स्थान दिएको छ । वार्षिक १८ दशमलव ७ मिलियन अमेरिकी डलर तलब प्राप्त गर्ने बर्नका श्रीमान् लोयड बिन आफ्नी श्रीमतीकै मातहतमा काम गर्छन् भने उनीहरूकी एक छोरी मेलिसा सन् १९९२ मा जन्मिएकी हुन् । विश्वभरका १ सय ६० मुलुकमा शाखा रहेको एरोक्सले आउटसोर्सिङ बिजनेसका लागि डिजिटल डकुमेन्टिङको काम गर्छ । १ लाख ३१ हजार ८ सय कर्मचारी रहेको सेरोक्स कम्पनीले मुख्यत: अफिस प्रिन्टर, मल्टी–फंगसन–प्रिन्टर, प्रोजेक्टर, स्क्यानर, डिजिटल प्रेसेसलगायत अन्य अफिसियल इक्विपमेन्ट्स उत्पादन गर्छ । एकल आमाको पालनपोषणमा हुर्किएकी बर्नले मेकानिकल इन्जिनियरिङमा स्नातकोत्तर गरेकी छिन् । उर्सुलाले आफ्ना सौतेनी छोरालाई समेत कम्पनीको उच्च ओहोदामा पुर्‍याएर आफूसँग ठूलो मन र अथाह ममता भएको प्रमाणित गरेकी छिन् ।
